Neuvoston 23 päivänä syyskuuta 2002 Euroopan yhteisön perustamissopimuksen 251 artiklassa tarkoitettua menettelyä noudattaen vahvistama yhteinen kanta (EY) N:o 54/2002 Euroopan parlamentin ja neuvoston asetuksen antamiseksi työvoimakustannusindeksistä (ETA:n kannalta merkityksellinen teksti)



Virallinen lehti nro C 269 E , 05/11/2002 s. 0010 - 0016



Neuvoston 23 päivänä syyskuuta 2002 vahvistama Yhteinen kanta (EY) N:o 54/2002 Euroopan parlamentin ja neuvoston asetuksen (EY) N:o .../2002 antamiseksi työvoimakustannusindeksistä (2002/C 269 E/02) (ETA:n kannalta merkityksellinen teksti) EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan yhteisön perustamissopimuksen ja erityisesti sen 285 artiklan 1 kohdan, ottavat huomioon komission ehdotuksen(1), ottavat huomioon talous- ja sosiaalikomitean lausunnon(2), ottavat huomioon Euroopan keskuspankin lausunnon(3), noudattavat perustamissopimuksen 251 artiklassa määrättyä menettelyä(4), sekä katsovat seuraavaa: (1) Erilaiset tilastotiedot, joista työvoimakustannusindeksit muodostavat olennaisen osan, ovat tärkeitä pyrittäessä ymmärtämään inflaation kehittymistä ja työmarkkinoiden dynamiikkaa. (2) Euroopan yhteisö ja erityisesti sen talous-, työllisyys- ja rahapolitiikasta vastaavat viranomaiset tarvitsevat käyttöönsä säännöllisesti tuotettavia ja ajantasaisia työvoimakustannusindeksejä työvoimakustannusten muutosten seuraamiseksi. (3) Talous- ja rahaliiton tilastovaatimuksia koskevassa toimintasuunnitelmassa, jonka Euroopan komissio (Eurostat) on laatinut tiiviissä yhteistyössä Euroopan keskuspankin kanssa, pidetään ensisijaisen tärkeänä oikeusperustan kehittämistä lyhyen aikavälin työvoimakustannustilastoja varten. (4) Kaikkia talouden aloja koskevien, kattavien yhteisötason tietojen keräämisen hyötyjä olisi verrattava pienten ja keskisuurten yritysten (pk-yritysten) mahdollisuuksiin ilmoittaa tietoja ja niille aiheutuvaan vastaustaakkaan. (5) Tämä asetus on perustamissopimuksen 5 artiklassa vahvistetun toissijaisuusperiaatteen mukainen. Työvoimakustannuksia koskevat yhteiset tilastostandardit voidaan saada aikaan vain yhteisön säädöksellä, koska vain komissio voi sovittaa yhteen tarvittavan tilastotietojen yhdenmukaistamisen yhteisön tasolla, kun taas jäsenvaltiot voivat järjestää tietojen keruun ja vertailukelpoisten työvoimakustannusindeksien laatimisen. (6) Yhteisön tilastoista 17 päivänä helmikuuta 1997 annetussa neuvoston asetuksessa (EY) N:o 322/97(5) vahvistetaan yleiset puitteet tässä asetuksessa tarkoitettujen työvoimakustannusindeksien tuottamiselle. (7) Koska tämän asetuksen täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(6) mukaisesti. (8) Neuvoston päätöksellä 89/382/ETY, Euratom(7) perustettua tilasto-ohjelmakomiteaa on kuultu mainitun päätöksen 3 artiklan mukaisesti, OVAT ANTANEET TÄMÄN ASETUKSEN: 1 artikla Tavoite Tämän asetuksen tavoitteena on luoda yhteiset puitteet vertailukelpoisten työvoimakustannusindeksien tuottamiselle, niitä koskevien tietojen toimittamiselle ja indeksien arvioimiselle yhteisössä. Jäsenvaltioiden on laskettava työvoimakustannusindeksit 4 artiklassa määritellyille toimialoille. 2 artikla Määritelmät 1. Työvoimakustannusindeksi määritellään Laspeyres'n indeksinä, joka mittaa työvoimakustannuksia työtuntia kohti ja joka on vuosittain ketjutettu ja perustuu toimialaluokituksen kiinteään rakenteeseen NACE Rev. 1:n pääluokissa. NACE Rev. 1 on Euroopan yhteisöjen tilastollisesta toimialaluokituksesta 9 päivänä lokakuuta 1990 annetulla neuvoston asetuksella (ETY) N:o 3037/90(8) perustettu luokitus. NACE Rev. 1:n pääluokkien kiinteään rakenteeseen sisällytettävät lisäeriyttämiset on määriteltävä 4 artiklan 1 kohdan mukaisesti. Työvoimakustannusindeksin laskennassa käytettävä kaava määritellään tämän asetuksen liitteessä. 2. Työvoimakustannuksilla tarkoitetaan neljännesvuosittaisia työnantajalle työntekijöiden palkkaamisesta aiheutuvia kokonaiskustannuksia. Työvoimakustannuserät ja palkatun henkilöstön kokonaismäärä määritellään ansioita ja työvoimakustannuksia koskevista rakennetilastoista annetun neuvoston asetuksen (EY) N:o 530/1999 täytäntöönpanosta työvoimakustannuksia koskevien tietojen määrittelyn ja toimittamisen osalta 27 päivänä heinäkuuta 1999 annetun komission asetuksen (EY) N:o 1726/1999(9) liitteessä II olevien osien A ja D (kohdat D1, D4 ja D5 ja niiden alakohdat lukuun ottamatta kohtia D2 ja D3) mukaisesti. 3. Tehtyjen työtuntien kokonaismäärä määritellään Euroopan kansantalouden tilinpito- ja aluetilinpitojärjestelmästä yhteisössä 25 päivänä kesäkuuta 1996 annetun neuvoston asetuksen (EY) N:o 2223/96(10) liitteessä A olevan 11 luvun 11.26-11.31 kohdan mukaisesti. 4. Indeksin tekninen erittely, myös painorakenteen tarkistukset, voidaan määritellä uudelleen 12 artiklan 2 kohdassa tarkoitettua menettelyä noudattaen. 3 artikla Soveltamisala 1. Tätä asetusta sovelletaan kaikkiin NACE Rev. 1:n pääluokissa C-O määriteltyihin toimialoihin. 2. NACE Rev. 1:n pääluokissa L, M, N ja O määriteltyjen toimialojen sisällyttämisestä tämän asetuksen soveltamisalaan päätetään 12 artiklan 2 kohdassa tarkoitettua menettelyä noudattaen ja ottaen huomioon 10 artiklassa määritellyt toteutettavuustutkimukset. 3. Työvoimakustannusindeksi edustaa kaikkia tilastoyksiköitä sellaisina kuin ne määritellään tilastoyksiköistä yhteisön tuotantojärjestelmän havainnointia ja analyysia varten 15 päivänä maaliskuuta 1993 annetussa neuvoston asetuksessa (ETY) N:o 696/93(11). 4 artikla Muuttujien jaottelu 1. Tiedot jaotellaan NACE Rev. 1:n pääluokkien toimialojen mukaan ja 12 artiklan 2 kohdassa tarkoitettua menettelyä noudattaen määriteltyjen, enintään NACE Rev. 1:n kaksinumerotasojen tai kaksinumerotasoryhmien tasoille asti tehtyjen lisäeriyttämisten mukaan ottaen huomioon myötävaikutus kokonaistyöllisyyteen ja työvoimakustannuksiin yhteisön ja kansallisella tasolla. Työvoimakustannusindeksit lasketaan erikseen seuraavasti määriteltyjen kolmen työvoimakustannusluokan osalta: a) työvoimakustannukset yhteensä; b) palkat ja palkkiot, jotka määritellään asetuksen (EY) N:o 1726/1999 liitteessä II olevan D.11 kohdan mukaisesti; c) työnantajan sosiaaliturvamaksut sekä työnantajan maksamat verot vähennettynä työnantajan saamilla tukipalkkioilla, sellaisina kuin ne on määritelty asetuksen (EY) N:o 1726/1999 liitteessä II olevan D.12 ja D.4 kohdan summalla, josta vähennetään D.5 kohta. 2. Työvoiman kokonaiskustannusindeksi ilman lisäpalkkioita, jolloin niillä tarkoitetaan asetuksen (EY) N:o 1726/1999 liitteessä II olevassa D.11112 kohdassa määriteltyjä lisäpalkkioita, lasketaan jaoteltuna toimialoittain, jotka määritellään 12 artiklan 2 kohdassa tarkoitettua menettelyä noudattaen ja perustuvat NACE Rev. 1 -luokitteluun, ottaen huomioon 10 artiklassa määritellyt toteutettavuustutkimukset. 5 artikla Keruuväli ja takautuvat tiedot 1. Työvoimakustannusindeksiä koskevat tiedot kerätään ensimmäisen kerran vuoden 2003 ensimmäiseltä vuosineljännekseltä ja sen jälkeen kultakin vuosineljännekseltä (päättyen kunakin vuonna 31 päivänä maaliskuuta, 30 päivänä kesäkuuta, 30 päivänä syyskuuta ja 31 päivänä joulukuuta). 2. Jäsenvaltioiden on annettava käyttöön takautuvat tiedot vuoden 1996 ensimmäisestä neljänneksestä vuoden 2002 viimeiseen neljännekseen. Takautuvat tiedot toimitetaan kustakin NACE Rev. 1:n pääluokasta C-K sekä 4 artiklan 1 kohdassa mainituista työvoimakustannuksista. 6 artikla Tulosten toimittaminen 1. Edellä 4 artiklassa tarkoitetut tiedot toimitetaan indeksilukuina. Indeksin laskennassa käytetyt painot, jotka määritellään tämän asetuksen liitteessä, on saatettava julkaisuvalmiiksi samaan aikaan. Edellä 4 artiklassa tarkoitettujen tulosten toimittamisessa noudatettava tekninen muoto ja tietoihin sovellettava tasoittamismenettely määritellään 12 artiklan 2 kohdassa tarkoitettua menettelyä noudattaen. 2. Jäsenvaltioiden on toimitettava tämän asetuksen 4 artiklassa säädetyn jaottelun mukaiset tiedot komissiolle (Eurostatille) 70 päivän kuluessa viitejakson päättymisestä. Toimitettaviin tietoihin on liitettävä metatiedot eli selitykset tietojen muutoksiin, jotka johtuvat joko metodologisista tai teknisistä muutoksista taikka muutoksista työmarkkinoilla. 3. Edellä 5 artiklassa tarkoitetut takautuvat tiedot on toimitettava komissiolle (Eurostatille) yhdessä vuoden 2003 ensimmäistä vuosineljännestä koskevien tietojen kanssa. 7 artikla Lähteet Jäsenvaltiot voivat tuottaa tarvittavat arviot käyttämällä jäljempänä määriteltyjä eri lähteiden yhdistelmiä soveltaen hallinnollisten menettelyjen yksinkertaistamisen periaatetta: a) tiedonkeruu, jossa tilastoyksiköiltä, jotka on määritelty asetuksessa (ETY) N:o 696/93, pyydetään ajantasaisia, tarkkoja ja kattavia tietoja; b) muut asianmukaiset lähteet, mukaan luettuna hallinnolliset tiedot, jos ne ovat riittävän ajantasaisia ja merkityksellisiä; c) asianmukaiset tilastolliset arviointimenetelmät. 8 artikla Laatu 1. Toimitettujen nykyisten ja takautuvien tietojen on täytettävä erilliset laatuvaatimukset, jotka määritellään 12 artiklan 2 kohdassa tarkoitettua menettelyä noudattaen. 2. Jäsenvaltioiden on toimitettava vuodesta 2003 alkaen komissiolle vuosittain laatuselvitys. Selvityksen sisältö määritellään 12 artiklan 2 kohdassa tarkoitettua menettelyä noudattaen. 9 artikla Siirtymäkaudet ja poikkeukset 1. Tämän asetuksen täytäntöönpanolle voidaan 12 artiklan 2 kohdassa tarkoitettua menettelyä noudattaen myöntää siirtymäkausi, joka on enintään kaksi vuotta tämän asetuksen voimaantulosta. 2. Komissio voi siirtymäkauden aikana myöntää poikkeuksia tähän asetukseen, jos kansalliset tilastojärjestelmät edellyttävät merkittäviä mukautuksia. 10 artikla Toteutettavuustutkimukset 1. Komissio päättää 12 artiklan 2 kohdassa tarkoitettua menettelyä noudattaen toteutettavuustutkimuksista, jotka erityisesti niiden jäsenvaltioiden on tehtävä, jotka eivät voi toimittaa tietoja NACE Rev. 1:n pääluokkien L, M, N ja O osalta (3 artiklan 2 kohta) tai ilman lisäpalkkioita lasketun työvoiman kokonaiskustannusindeksin jaottelua (4 artiklan 2 kohta). 2. Toteutettavuustutkimuksissa on otettava huomioon tietojen keruusta saatavat hyödyt suhteessa siitä aiheutuviin kustannuksiin ja yrityksille koituvaan taakkaan, minkä perusteella arvioidaan: a) miten 4 artiklan 1 kohdassa määritellyt neljännesvuosittaiset työvoimakustannusindeksit ovat laskettavissa NACE-pääluokkien L, M, N ja O osalta; ja b) miten 4 artiklan 2 kohdassa määritelty työvoiman kokonaiskustannusindeksi ilman lisäpalkkioita on laskettavissa. 3. Toteutettavuustutkimuksiin osallistuvien jäsenvaltioiden on toimitettava välikertomus saamistaan tuloksista komissiolle 31 päivään joulukuuta 2004 mennessä. Osallistuvien jäsenvaltioiden on toimitettava toteutettavuustutkimuksia koskeva loppukertomus komissiolle 31 päivään joulukuuta 2005 mennessä. 4. Edellä olevan 2 kohdan 1 alakohtaa koskevissa toteutettavuustutkimuksissa on otettava huomioon yritystoiminnan rakennetilastoista 20 päivänä joulukuuta 1996 annetun neuvoston asetuksen (EY, Euratom) N:o 58/97(12) liitteissä tarkoitettujen koetutkimusten tulokset. 5. Toteutettavuustutkimusten tulosten perusteella 11 artiklan h alakohdan mukaisesti toteutettavien toimenpiteiden on noudatettava asetuksen (EY) 322/97 10 artiklassa määriteltyä kustannustehokkuuden periaatetta, myös siltä osin, että vastaajille aiheutuva vaivannäkö on vähennettävä pienimpään mahdolliseen. 6. Toteutettavuustutkimusten tulosten perusteella 11 artiklan h alakohdan mukaisesti toteutettavien toimenpiteiden on mahdollistettava tietojen toimittaminen vuoden 2007 ensimmäiseltä vuosineljännekseltä edellyttäen, että toteutettavuustutkimusten tulosten perusteella voidaan tuottaa riittävän laadukkaita tietoja kustannustehokkaasti. 11 artikla Täytäntöönpanotoimenpiteet Tämän asetuksen täytäntöönpanon edellyttämistä toimenpiteistä, mukaan luettuna taloudellisten ja teknisten muutosten huomioon ottamiseksi tarvittavat toimenpiteet, päätetään 12 artiklan 2 kohdassa säädettyä menettelyä noudattaen. Nämä toimenpiteet koskevat erityisesti seuraavaa: a) 4 artiklan 1 kohdan mukaisesti suoritettava kiinteään rakenteeseen tehtävien eriyttämisten määrittely; b) indeksin tekninen erittely (2 artikla); c) NACE Rev. 1:n pääluokkien L, M, N ja O sisällyttäminen asetuksen soveltamisalaan (3 artikla); d) indeksien jaottelu toimialoittain (4 artikla); e) tulosten toimittamismuoto ja tietoihin sovellettava tasoittamismenettely (6 artikla); f) toimitettuja nykyisiä ja takautuvia tietoja koskevat erilliset laatukriteerit ja laatuselvitysten sisältö (8 artikla); g) siirtymäkausi (9 artikla); h) toteutettavuustutkimukset ja niiden tulosten perusteella tehtävät päätökset (10 artikla); ja i) indeksin ketjutuksessa käytetty menetelmä (liite). 12 artikla Menettely 1. Komissiota avustaa neuvoston päätöksen 89/382/ETY, Euratom 1 artiklalla perustettu tilasto-ohjelmakomitea. 2. Jos tähän kohtaan viitataan, sovelletaan neuvoston päätöksen 1999/468/EY 5 ja 7 artiklassa säädettyä menettelyä ottaen huomioon mainitun päätöksen 8 artiklan säännöksiä. Päätöksen 1999/468/EY 5 artiklan 6 kohdassa tarkoitettu määräaika vahvistetaan kolmeksi kuukaudeksi. 3. Komitea vahvistaa työjärjestyksensä. 13 artikla Kertomukset Komissio antaa joka toinen vuosi Euroopan parlamentille ja neuvostolle kertomuksen tämän asetuksen täytäntöönpanosta. Kertomuksessa arvioidaan erityisesti toimitettujen työvoimakustannusindeksisarjoja koskevien tietojen ja toimitettujen takautuvien tietojen laatua. Ensimmäinen kertomus annetaan viimeistään 31 päivänä joulukuuta tämän asetuksen voimaantuloa seuraavana vuonna. Se koskee ainoastaan toimia, joita jäsenvaltiot ovat toteuttaneet tämän asetuksen täytäntöönpanon valmistelemiseksi. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty ... Euroopan parlamentin puolesta Puhemies Neuvoston puolesta Puheenjohtaja (1) EYVL C 304 E, 30.10.2001 s. 184. (2) EYVL C 48, 21.2.2002, s. 107. (3) EYVL C 295, 20.10.2001, s. 5. (4) Euroopan parlamentin lausunto, annettu 28. helmikuuta 2002 (ei vielä julkaistu virallisessa lehdessä), neuvoston yhteinen kanta, vahvistettu 23. syyskuuta 2002 ja Euroopan parlamentin päätös, tehty ... (ei vielä julkaistu virallisessa lehdessä). (5) EYVL L 52, 22.2.1997, s. 1. (6) EYVL L 184, 17.7.1999, s. 23. (7) EYVL L 181, 28.6.1989, s. 47. (8) EYVL L 293, 24.10.1990, s. 1, asetus sellaisena kuin se on viimeksi muutettuna komission asetuksella (EY) N:o 29/2002 (EYVL L 6, 10.1.2002, s. 3). (9) EYVL L 203, 3.8.1999, s. 28. (10) EYVL L 310, 30.11.1996, s. 1, asetus sellaisena kuin se on viimeksi muutettuna Euroopan parlamentin ja neuvoston asetuksella (EY) N:o 359/2002 (EYVL L 58, 28.2.2002, s. 1). (11) EYVL L 76, 30.3.1993, s. 1, asetus sellaisena kuin se on muutettuna vuoden 1994 liittymisasiakirjalla. (12) EYVL L 14, 17.1.1997, s. 1, asetus sellaisena kuin se on muutettuna asetuksella (EY, Euratom) N:o 410/98 (EYVL L 52, 21.2.1998, s. 1). LIITE Työvoimakustannusindeksin (LCI) laskennassa käytettävä kaava: 1. Määritelmät: >VIITTAUS KAAVIOON> = työntekijöiden työvoimakustannukset tehtyä työtuntia kohti toimialalla i ajanjaksolla t >VIITTAUS KAAVIOON> = työntekijöiden tekemät työtunnit toimialalla i ajanjaksolla t >VIITTAUS KAAVIOON> = >VIITTAUS KAAVIOON> = työntekijöiden työvoimakustannukset toimialalla i vuosijaksolla j 2. Laspeyres'n indeksin peruskaava, jota käytetään laskettaessa työvoimakustannusindeksi ajanjaksolla t perusjakson ollessa j, määritellään seuraavasti: >VIITTAUS KAAVIOON> 3. Indeksin ketjutuksessa käytettävä menetelmä määritellään 12 artiklan 2 kohdassa tarkoitettua menettelyä noudattaen. 4. Asetuksen 6 artiklan 1 kohdassa tarkoitetut painot, joita käytetään indeksin laskennassa, ovat lausekkeen >VIITTAUS KAAVIOON> arvoja, jossa >VIITTAUS KAAVIOON>, i ja j on määritelty tämän liitteen 1 kohdassa. Näitä painoja olisi käytettävä indeksin laskennassa kahden vuoden kuluessa siitä ajanjaksosta, johon ne viittaavat. NEUVOSTON PERUSTELUT I JOHDANTO 1. Komissio toimitti 26. heinäkuuta 2001 neuvoston käsiteltäväksi ehdotuksen Euroopan parlamentin ja neuvoston asetukseksi työvoimakustannusindeksistä. 2. Edellä mainittu ehdotus perustuu perustamissopimuksen 285 artiklaan, jonka mukaan sovelletaan perustamissopimuksen 251 artiklassa määrättyä yhteispäätösmenettelyä Euroopan parlamentin kanssa. 3. Euroopan parlamentti hyväksyi komission ehdotuksen tarkistuksitta ensimmäisessä käsittelyssä 28. helmikuuta 2002. 4. Talous- ja sosiaalikomitea antoi lausuntonsa 29. marraskuuta 2001. 5. Euroopan keskuspankki antoi lausuntonsa 11. lokakuuta 2001. 6. Neuvosto hyväksyi perussopimuksen 251 artiklan mukaisen yhteisen kantansa 23. syyskuussa 2002. II EHDOTUKSEN TAVOITE Ehdotuksen tavoitteena on saada aikaan työvoimakustannusten lyhyen aikavälin suuntauksia osoittava indeksi, jolla olisi keskeinen rooli työmarkkinoiden toiminnan analysoinnissa. Nykyiset indeksit eivät ole riittävän ajantasaisia, kattavia eivätkä vertailukelpoisia. Nämä tekijät huomioon ottaen neuvoston 29. syyskuuta 2000 hyväksymään EMU-tilastojen toimintaohjelmaan sisällytettiin työvoimakustannusten lyhyen aikavälin tilastoja koskeva asetus. III YHTEISEN KANNAN ERITTELY Yhteinen kanta noudattelee seuraavin muutoksin komission ehdotusta, jonka Euroopan parlamentti hyväksyi: Neuvosto lisäsi uuden johdanto-osan 6 kappaleen palauttaakseen mieliin neuvoston yhteisön tilastoista antaman asetuksen (EY) N:o 322/97 muodostamat yleiset puitteet. Johdanto-osan 7 kappaleessa ja 12 artiklassa korvataan komission ehdottama hallintomenettely sääntelymenettelyllä, jonka neuvosto katsoo olevan asianmukaisempi, kun otetaan huomioon, minkä tyyppisistä toimenpiteistä on kyse. Neuvosto muutti 2 artiklan 1 kohtaa niin, että indeksi määritellään NACE Rev 1:n pääluokkien pohjalta siten, että eriyttämiset tehdään 4 artiklan 1 kohdan mukaisesti. Tällä tavoin eriyttämiset siirtyvät määritelmistä asianmukaisempaan kohtaan, muuttujien jaottelua koskevaan artiklaan. Neuvosto lisäsi uuden 3 artiklan 2 kohdan, jossa säädetään siitä, että NACE Rev 1:n pääluokat L-O sisällytetään komiteamenettelyä noudattaen sen jälkeen, kun uuden 10 artiklan mukaiset toteutettavuustutkimukset on tehty. Tämä katsottiin aiheelliseksi, sillä useat jäsenvaltiot eivät vielä voi toimittaa pääluokkia L-O koskevia tietoja, ja niiden on kehitettävä metodologia tätä varten ennen kuin niiden toimittamat tiedot voidaan luotettavasti sisällyttää indeksiin. Neuvosto muutti 4 artiklaa siten, että siinä otetaan huomioon useiden jäsenvaltioiden vaikeudet toimittaa niin tarkkoja tietoja kuin komission ehdotuksessa edellytettiin. Kaikista NACE Rev 1:n pääluokkien tasoa pitemmälle menevistä eriyttämisistä päätetään komiteamenettelyä noudattaen, eikä niissä ylitetä kaksinumerotasoa. Eriyttämiset voidaan myös tehdä ryhmittämällä kaksinumerotasoja silloin, kun tämä on helpompi tapa saada riittävän tarkkaa tietoa. Työvoimakustannuksia ilman lisäpalkkioita koskevien tietojen toimittaminen on erotettu pääindeksin tietojen toimittamisesta uudeksi 4 artiklan 2 kohdaksi. Koska useilla jäsenvaltioilla on vakavia ongelmia näiden tietojen toimittamisessa, ne toimitetaan indeksiarviona, jonka jaottelusta päätetään komiteamenettelyä noudattaen. Siitä tehdään myös 10 artiklan mukainen toteutettavuustutkimus samoista syistä kuin pääluokkien L-O kohdalla 3 artiklan 2 kohdassa. 5, 6 ja 8 artiklassa ajankohta, jolloin tiedot kerätään ensimmäisen kerran, on muutettu vuodesta 2002 vuodeksi 2003, koska asetuksen oletetaan tulevan voimaan vuonna 2003. Ajanjaksoa, jonka takautuvat tiedot kattavat, on mukautettu tämän mukaisesti. 6 artiklan 1 kohdassa viittauksia "tietoihin" ja "tuloksiin" on selvennetty täsmällisemmällä viittauksella "4 artiklassa tarkoitettuihin" tietoihin ja tuloksiin. Neuvosto muutti 7 artiklan sanamuotoa siten, että siitä käy ilmi, että tietojen keruun ohella on mahdollista käyttää asianmukaisia arviointimenetelmiä. 8 artiklaa on muutettu siten, että siitä käy ilmi, että 6 artiklan kohdalla kuvatuista syistä nykyisiin tietoihin tulisi soveltaa erilaisia laatuvaatimuksia kuin takautuviin tietoihin. 9 artiklasta on poistettu komission ehdottama kohta, jossa viitataan erityisesti NACE Rev 1:n pääluokkia L-O koskeviin siirtymäkausiin. Uudessa toteutettavuustutkimuksia koskevassa 10 artiklassa määritellään menettelyt niiden jäsenvaltioiden osalta, joilla on vaikeuksia kerätä tietoja näiltä aloilta. Neuvosto laati uuden 10 artiklan, jossa määritellään toteutettavuustutkimuksia koskevat yksityiskohtaiset säännöt niiden jäsenvaltioiden osalta, joilla on vaikeuksia toimittaa tietoja NACE Rev 1:n pääluokista L-O ja arvioidun, ilman lisäpalkkioita lasketun työvoiman kokonaiskustannusindeksin jaottelusta. Tämän artiklan 5 ja 6 kohdissa täsmennetään, että kun toteutettavuustutkimuksen jälkeisiä täytäntöönpanotoimenpiteitä hyväksytään komiteamenettelyä noudattaen, on kustannustehokkuus otettava huomioon, ja että täytäntöönpanotoimenpiteiden tulisi mahdollistaa tutkimusten kattamilta aloilta saatujen tietojen kerääminen ja sisällyttäminen indeksiin viimeistään vuoteen 2007 mennessä. Neuvosto katsoo, että tämä on paras tapa varmistaa se, että vaaditut alat katetaan mahdollisimman pian samalla kun varmistetaan kustannustehokkuus ja tietojen korkea laatu. 11 artiklaa on muutettu siten, että siitä käy ilmi, että komiteamenettelyn käyttöä päätöksenteossa on laajennettu koskemaan useampia asetuksen täytäntöönpanon kannalta välttämättömiä toimenpiteitä. 13 artiklaa on muutettu siten, että siinä otetaan huomioon asetuksen täytäntöönpanon muuttunut aikataulu sekä tarve tehdä laadullinen ero työvoimakustannusindeksisarjojen ja takautuvien tietojen välillä. Sitä on lisäksi muutettu siten, että siitä käy ilmi, että komission ei tule näin aikaisessa vaiheessa raportoida tietojen laadusta jäsenvaltioille, vaan paremminkin keskittyä asetuksen täytäntöönpanomenettelyihin. IV LOPUKSI Neuvosto katsoo, että sen yhteisen kannan sisältämät muutokset ovat täysin linjassa asetusehdotuksen päämäärien kanssa ja mahdollistavat joustavuuden, jota asetuksen täysi täytäntöönpano ja ajantasaisen, kattavan ja vertailukelpoisen lyhyen aikavälin työvoimakustannusindeksin aikaansaaminen mahdollisimman pian edellyttävät.